ธปท.เผยยอดซื้อขายเงินเหรียญสหรัฐลดเหตุกังวลความผันผวน
ธปท.เผยยอดซื้อขายเงินเหรียญสหรัฐในเดือนพ.ย.58ลดลง 2.35 หมื่นล้านบาท คาดตลาดกังวลความผันผวน
12 ม.ค. 2559

ธปท.เผยยอดซื้อขายเงินเหรียญสหรัฐในเดือนพ.ย.58ลดลง 2.35 หมื่นล้านบาท คาดตลาดกังวลความผันผวน
ธนาคารแห่งประเทศไทย (ธปท.) รายงานปริมาณธุรกรรมซื้อขายเงินตราต่างประเทศหรือเงินเหรียญสหรัฐของธนาคารพาณิชย์ ในส่วนของปริมาณการซื้อขายรวม( turnover) ล่าสุด ณ สิ้นเดือนพ.ย.58 ที่ผ่านมาว่า ทั้งหมดมีปริมาณการซื้อขายรวม 1.74 แสนล้านเหรียญสหรัฐ ลดลงจากระยะเดียวกันปีก่อน 2.35 หมื่นล้านบาท หรือ 12% คิดเป็นการซื้อขายเฉลี่ยตอวันที่ 8,273 ล้านเหรียญสหรัฐ ลดลงจากระยะเดียวกันปีก่อนที่ซื้อขายเฉลี่ยต่อวันที่ 9,862 ล้านเหรียญสหรัฐ
ทั้งนี้ คาดว่าการซื้อขายเงินตราต่างประเทศที่ลดลงในตลาดในช่วงดังกล่าวที่ลดลง น่าจะเป็นผลจากความกังวลในเรื่องความผันผวนของตลาดการเงิน ที่รอดูการปรับขึ้นดอกเบี้ยของสหรัฐ บวกกับในช่วงก่อนจะเข้าสู่เดือนธ.ค.ที่เป็นช่วงใกล้วันหยุดทำให้การซื้อขายเบาบางลง
ด้านน.ส.กาญจนา โชคไพศาลศิลป์ ผู้จัดการฝ่ายวิจัยเศรษฐกิจมหภาค บริษัทศูนย์วิจัยกสิกรไทย กล่าวว่า การซื้อเคลื่อนไหวของเงินบาทในวันที่  12 ม.ค.ที่ผ่านมาปิดตลาดที่ระดับ 36.32 บาท/เหรียญสหรัฐ อ่อนค่าลง 9 สตางค์ต่อเหรียญสหรัฐ จากช่วงเช้าที่เปิดตลาดที่ระดับ 36.23 บาท/เหรียญสหรัฐ อย่างไรก็ดีการเคลื่อนไหวรอบไหวอ่อนค่าสุดที่ระดับ 36.37 บาท/เหรียญสหรัฐ จากปัจจัยเดิมที่นักลงทุนกังวลเศรษฐกิจจีน เรื่องความอ่อนแอของปัจจัยพื้นฐาน ซึ่งทำให้สกุลเงินเอเชียรวมทั้งเงินบาทอ่อนคาตามไปด้วย และยังสอดคล้องกับแรงขายสินทรัพย์เสี่ยง  
นอกจากนี้ ยังมีประเด็นเรื่องเงินริงกิจที่สถาบันการจัดอันดับความน่าเชื่อถือมูดีส์ลดมุมมองอันดับความน่าเชื่อถือ A3 จากอยู่ที่”มีเสถียรภาพ” จากเชิงบวก ถึงแม้จะไม่ใช่การปรับลดเครดิตแต่เป็นการปรับมุมมองลง ขณะที่นักลงทุนต่างชาติซื้อสุทธิในตลาดหุ้นไทย 375.2 ล้านบาท แต่มีการขายสุทธิในตลาดพันธบัตรไทย 200 ล้านบาท
ภาพ...เอเอฟพี